open-index/open-wikipedia-markdown huggingface dataset:
Bianca

:*For månen, se [[Bianca (måne)]]*

**Bianca** er et kvinnenavn som kommer fra det italienske ordet for «hvit».

## Utbredelse
I Norge er det pr 2011 264 kvinner som har Bianca som første fornavn.

|}

## Kjente personer med navnet
Personene i listen er ordnet kronologisk etter fødselsår.
* Bianca Jagger (f. 1945), nicaraguansk menneskerettsforkjemper
* Bianca Ryan (f. 1994), amerikansk sanger og musiker

## Navnedag

## Referanser


## Eksterne lenker
Lillian Iversen

**Lillian Iversen** (født 16. juli 1977) er en norsk country-sanger som skriver og komponerer egen musikk. Hun er oppvokst på øya Vigra i Giske kommune, utenfor Ålesund. Debutalbumet *[[Sette mej på toget]]* ble utgitt 15. desember 2010. 

Hun er også vokalist og låtskriver i Lillian Iversen Trio, som i tillegg består av Kåre Synnes og Arild Kvenseth. Trioen kom sammen i 2011 og spiller country, rock, pop og gammelpop. Singelen deres *Just A Call* har slått godt an i blant annet Kina, med over 10.000 solgte eksemplarer. 

## Referanser
Høyfjellsbakkefly

**Høyfjellsbakkefly** (*Xestia lorezi*) er en sommerfugl som tilhører familien nattfly (Noctuidae). Den er en nordlig art som er funnet på Dovrefjell og i fjellet i Nord-Norge.

## Utseende
En middelsstort (vingespenn 33–37&nbsp;mm), gulbrunt nattfly.
Forvingen har lyse nyre- og ringmerker, området mellom dem er gjerne mørkt.

## Levevis
Arten lever i fjellet, der larvene lever blant annet på blåbær og tyttebær.

## Utbredelse
Den er utbredt i Alpene, det nordlige Fennoskandia, det nordlige Russland og Yukon og Alaska i Nord-Amerika. I Norge finnes den på Dovrefjell og i fjellområdene fra Nordland til Finnmark.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xestia_lorezi.html
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/noctuinae/xestia/index.html
## Eksterne lenker
*
Makoto Imaoka

**Makoto Imaoka** (født 11. september 1974) er en japansk baseballspiller som deltok i De olympiske leker i 1996 i Atlanta.

Imaoka vant en olympisk sølvmedalje i baseball under Sommer-OL 1996 i Atlanta. Han var med på det japanske laget som kom på andreplass i den olympiske baseballturneringen bak Cuba. Japan tapte finalen med 9–13 til Cuba.

## OL-medaljer
*  1996  Atlanta -  Sølv i baseball  Japan
## Referanser

## Eksterne lenker
*
Got to Be Certain

«**Got to Be Certain**» er en dansepop-sang av den australske sangeren Kylie Minogue, skrevet og produsert av de britiske låtskriverne Stock Aitken Waterman for Minogues første studioalbum *[[Kylie (album)|Kylie]]* (1988).

Sangen ble utgitt som den tredje singelen hennes, våren 1988, og ble den første av hennes singler som nådde førsteplass i Australia. Den nådde også toppen på hitlistene i Belgia og Finland og topp 10 i Frankrike, Tyskland, Sør-Afrika, New Zealand og Storbritannia.

## Formater og sporliste
;CD-singel
#«Got to Be Certain» (Extended Mix) – 6:36
#«I Should Be So Lucky» (Extended Mix) – 6:08
#«Got To Be Certain» (Instrumental) – 3:17

;7" vinylsingel
#«Got to Be Certain» – 3:17
#«Got to Be Certain» (Instrumental) – 3:17

;12" vinylsingel
#«Got to Be Certain» (Extended Mix) – 6:36
#«Got to Be Certain» (Instrumental) – 3:17
#«Got to Be Certain» – 3:17

## Eksterne lenker
* ''Got to Be Certain'' på Allmusic
Mikkel Vendelin Olesen

**Mikkel Vendelin Olesen** (født 1967) er en dansk forretningsmann.

Han har handelsvitenskapelig avgangseksamen (HA) fra Aalborg Universitetscenter fra 1988 og er cand.merc. i internasjonal bedriftsøkonomi fra 1990. Han var sentersjef hos Apple Center ComputerMac A/S 1990–1993 og eksport- og markedsføringsdirektør hos Huset Sand A/S 1993–1998. I 1998 ble han ansatt i IC Companys, hvor han etterhvert var eksportdirektør, helsalgsdirektør, visesalgsdirektør, merkedirektør, salgsdirektør, produkt- og markedsføringsdirektør og fra 2004 konserndirektør.

Fra 2008 er han konsernsjef i gull- og sølvvarefabrikanten Pandora, hvor han fikk i oppgave av grunnleggeren, Per Enevoldsen, å etablere en Pandora-butikk på hovedstrøket i enhver stor by i verden. Vendelin Olesen har gjort seg kjent for sin utradisjonelle lederstil og uformelle fremtoning. Av blant andre *Berlingske Nyhedsmagasin* har han blitt beskrevet som en «mester i eksekvering».

## Referanser
Kagera (region)

**Kagera** er en av Tanzanias 30 administrative regioner. Den ligger i det nordvestlige hjørnet av Tanzania, og grenser til Uganda i nord, Rwanda og Burundi i vest, regionene Kigoma og Shinyanga i sør, regionen Mwanza og Victoriasjøen i øst. Regionen har et areal på &nbsp;km², og hadde ved den nasjonale folketellingen i 2012 en befolkning på . Regionhovedstaden er Bukoba.

Kagera ligger mellom 1°00' og 2°45' sør og 30°25' og 32°40' øst. Dette omfatter en stor del av Victoriasjøen. Regionen er Tanzanias 15. største, og arealmessig utgjør den ca. 3,2% av Tanzanias areal på &nbsp;km².

Regionen ble tidligere kalt *West Lake*. Den ble omdøpt til Kagera etter krigen mellom Uganda og Tanzania, da Idi Amin forsøkte å annektere regionen. Den er oppkalt etter elva Kagera, som renner fra Rwanda og gjennom Tanzania før den munner ut i Victoriasjøen.

## Distrikter
Regionen Kagera er administrativt delt inn i sju distrikter. Innbyggertallene som er oppgitt nedenfor stammer fra folketellingen i 2012.

## Referanser


## Eksterne lenker
* 
* Den tanzanianske regjeringens side om Kagera
Kunståret 1736

**Kunståret 1736** er en oversikt over hendelser, fødte og avdøde kunstnerpersonligheter i 1736.

## Hendelser

## Malerier

* Jean-Baptiste-Siméon Chardin maler *Kvinne vasker opp*.

## Priser
*Prix de Rome, maleri : Noël Hallé

## Fødsler
*6. februar - Franz Xaver Messerschmidt,tysk billedhugger mest kjent for hans samling av byster med ekstrem mimikk (død 1783)
*21. juli - Ulla Adlerfelt, svensk maler og adelskvinne (død 1765)
*8. august - Lorenzo Baldissera Tiepolo, italiensk maler (død 1776)
*15. august - Alexander Runciman, skotsk maler (død 1785)
*18. november - Anton Graff, sveitsisk portrettmaler (død 1813)
*30. november - Jean-Jacques de Boissieu, fransk maler og grafiker (død 1810)
*20. desember - Charlotta Cedercreutz, svensk maler og adelskvinne (død 1815)
*Desember - Jöns Ljungberg), svensk skatollmaker og møbelsnekker (død 1818)
*Fjodor Rokotov,russisk maler som spesialiserte seg på portretter (død 1809)

## Dødsfall
*25. juli - Jean-Baptiste Pater, fransk rokokkomaler (født 1695)
*14. august - Victor Honoré Janssens, flamsk maler (født 1658)
*13. september - Gaspar van Wittel, nederlandsk landskapsmaler (født 1653)
*Tommaso Aldrovandini, italiensk maler (født 1653)
*Étienne Allegrain, fransk landskapsmaler (født 1644)
*Niccolò Bambini, italiensk maler (født 1651)
*Domenico Brandi, italiensk maler, hovedsakelig av stilleben av fugler og dyr, samt pastorale landskap (veduta) (født 1683)
*Bernardino Cametti, italiensk billedhugger (født 1669)
*Martin Mijtens d.e., nederlandsk kunstner (født 1648)  
*Giuseppe Nicola Nasini, italiensk freskomaler, direktør for Grand-Ducal Kunstakademi (født 1657)
*Lorenzo Ottoni, italiensk billedhugger (født 1648)
*Chen Shu, kinesisk malerinne tidlig under Qing-dynastiet (født 1660)
*Johann Heinrich Wedekind, tysk maler (født 1674)

## Referanser


## Eksterne lenker
*
It’s No Secret

«**It's No Secret**» er en pop-ballade fremført av den australske sangeren Kylie Minogue og er skrevet av låtskriverne Stock Aitken Waterman for Minogues første studioalbum *[[Kylie (album)|Kylie]]* (1988). Sangen ble produsert av Stock Aitken Waterman og fikk en blandet mottakelse fra kritikere. Sangen ble utgitt som den femte singelen fra albumet vinteren 1988 og nådde nummer fire i Japan og topp førti i Canada og USA.

## Formater og sporliste
### Nord-Amerika
;7" vinylsingel
#«It's No Secret» – 3:55
#«Made in Heaven» – 3:24

;12" vinylsingel
#«It's No Secret» (Extended Mix) – 5:46
#«Made in Heaven» (Made in England Mix) – 6:20

### Australia og New Zealand
;7" vinylsingel
#«It's No Secret» – 3:55
#«It's No Secret» (Instrumental) – 3:55

;12" vinylsingel
#«It's No Secret» (Extended Mix) – 5:46
#«It's No Secret» (Instrumental) – 3:55

## Eksterne lenker
* ''It's No Secret'' på Allmusic
Enevold Thømt

**Martin Enevold Thømt** (1878–1958) var en norsk dekorasjonsmaler. Han har blant annet utført større utsmykningsarbeider i flere norske kirker.  Hans spesialitet var dekorative fresker, som ofte var inspirert av norsk folkekunst, men fargene i Thømts fresker var som regel langt mer dempet og antallet farger mer begrenset enn man ser i folkekunsten. 

Thømt gikk i lære hos dekorasjonsmaler Wilhelm Krogh i Kristiania fra 1897 til 1900. Fra 1900 til 1903 studerte han ved Den kongelige tegneskole i samme by, under Oscar Wergeland, Wilhelm Krogh, Asmund Stray og Eivind Nielsen. I 1903 hadde han at studieopphold ved Die Kaiserlich königliche Staatsgewerbeschule i Wien, og rundt 1907 hadde han studieopphold både i Finland og Danmark. Han gjorde også flere studiereiser til andre europeiske land.

Enevold Thømt ble tildelt stipend fra Houens fond for artistiske dekorasjonsmalere hele 3 ganger. I 1903 fikk han Statens stipend for håndverkere.

Thømt praktiserte som dekorasjonsmaler i Oslo fra 1910. Der hadde han eget atelier for glassmaleri og elektrisk glassbrenneri. Han stiftet og ledet Skolen for norsk prydkunst og var også en periode lærer ved Statens håndverks- og kunstindustriskole. I Oslo  utførte han flere kirkeutsmykninger, blant annet i Markus kirke, Kampen kirke og hans egen sognekirke: Bekkelaget kirke. Rundt 1915 fikk han oppdraget med å utsmykke Hovedbygningen på NTH i Trondheim. Han dekorerte også private hjem i Oslo og Trondheim, men hovedtyngden av hans arbeider var fresker og glassmalerier i ulike kirker. Utsmykningen av Ålesund kirke er regnet som et av hans hovedverk. Den første delen av dette arbeidet, den brune og gyldne frisen i korbuen, sto ferdig i 1918. Freskene i selve korhvelvingen og på vestveggen ble utført i perioden 1918–1928. I 1938 startet arbeidet med glassmaleriene i de store vinduene i kirkeskipet. Disse ble montert i 1946.

## Enevold Thømts verk (utvalg)
* Tune kirke, 1912
* Kampen kirke Oslo, 1912–13
*Vålerengen kirke, 1913
*Opplands Creditbank, Hamar, 1913
*Glassmalerier og utstyr i Petrus kirke, Oslo, 1914–21
* Hovedbygningen på NTNU i Trondheim, 1915
* Ålesund kirke, 1918–1928
* Bekkelaget kirke, 1922–23
*Dekorasjoner i Hamar kirke, 1924
*Glassmalerier i Gressvik kirke, 1926
* Markus kirke Oslo, 1927–

Fil:Mural 2 Martin Enevold Thømt.JPG|Hovedbygningen (NTNU)Foto: Kj. Lie
Fil:Alesund Kirke interior.jpg|Ålesund kirkeFoto: GangerRolf
Fil:Bekkelaget kirke 20081026-1.jpg|Bekkelaget kirkeFoto: Hans A. Rosbach 
File:Mural Martin Enevold Thømt.JPG| Hovedbygningen (NTNU)Foto: Kj.Lie 


## Noter og referanser


## Litteratur
* Thømt, Torill (1986): Enevold Thømt i Norsk kunstnerleksikon

## Eksterne lenker

* Ålesund kirkelige fellesråds informasjon om Ålesund kirkes interiør, bl.a. om symbolikken i Thømts utsmykningsarbeider
* NRK Kunstreisens illustrerte omtale av Ålesund kirkes interiør
Songea

**Songea** er hovedstaden i regionen Ruvuma i sørøstlige Tanzania. I folketellinga i 2002 hadde byen &nbsp;innbyggere. Byen er sete for Songea katolske erkebispedømme. Mellom 1905 og 1907 var byen et senter for motstandskampen mot det tyske kolonialstyret, maji-maji-opprøret.

Byen er oppkalt etter ngunikrigeren Songea, som ble hengt av tyskerne i 1906 under maji-maji-opprøret. Songea slapp henrettelse fordi han hadde overgitt seg, men krevde å bli hengt sammen med de andre opprørslederne, noe tyskerne gikk med på.

Songea er en av Ruvumas fire distrikter. De andre tre er Mbinga, Namtumbo og Tunduru.
Pantonstolen

**Pantonstolen** er betegnelsen på en S-formet stablestol utformet av den danske møbeldesigneren og interiørarkitekten Verner Panton.

I 1960 formgav Panton den aller første helstøpte injeksjonsformede plaststolen, Stacking chair eller S stolen, som ble det mest kjente og masseproduserte produktet hans. Stolen var revolusjonerende på daværende tidspunkt, og produseres fortsatt i en oppdatert versjon med en (den fjerde) teknikk som gjør at den har bedre form og holdbarhet. 

Pantonstolen kommer i flere forskjellige sterke farger. 

Stolen har blitt tatt opp i Danmarks kulturkanon under design og kunsthåndverk.

## Eksterne lenker
* 
*
Takao Kuwamoto

**Takao Kuwamoto** (født 24. mars 1970) er en japansk baseballspiller som deltok i De olympiske leker i 1996 i Atlanta.

Kuwamoto vant en olympisk sølvmedalje i baseball under Sommer-OL 1996 i Atlanta. Han var med på det japanske baseballslaget som kom på andreplass i baseballturneringen bak Cuba. Japan tapte finalen 9–13 til Cuba.

## OL-medaljer
*  1996  Atlanta -  Sølv i baseball  Japan
## Referanser

## Eksterne lenker
*
Polyetherstolen

**Polyetherstolen** er betegnelsen på en stol utformet av den danske multikunstneren og arkitekten Gunnar Aagaard Andersen i 1964. Polyetherstolen er fremstilt av oppskummet polymer og noe av utfordringen for Aagaard Andersen var å kunne skape møbelet i en prosess  av ett eneste materiale. Stolen er en reaksjon eller en kommentar til chesterfieldmøblene.

Stolen finnes på Det danske Kunstindustrimuseum.

Stolen har blitt tatt opp i Danmarks kulturkanon under design og kunsthåndverk.

## Eksterne lenker
*
Sleeping with the Past

***Sleeping with the Past*** er det 22. studioalbumet av britiske sangeren Elton John, utgitt i 1989.

Det er hans bestselgende album i Danmark, og det er dedikert til hans mangeårige låtskriverpartner Bernie Taupin. 

Albumet toppet listene i England, Sveits og New Zealand, og det ble nummer 23 på Billboard Hot 200. Det var hans første nummer 1 album i England siden Greatest Hits i 1974. Det ble også hans første platina-album i Storbritannia siden *[[Too Low for Zero]]*. 

Det ble gitt ut tre singler fra albumet. Den første var Healing Hands, som nådde 13. plass på Billboard Hot 100 og 45. plass i England. Sacrifice ble gitt ut som andre singel, og den nådde 55. plass i England, men da den ble gitt ut på nytt året etter gikk den helt til topps, og den ble med det hans første solo førsteplass-singel i hjemlandet . Sacrifice ble nummer 18 på Billboard Hot 100. Den tredje singelen var The Club at the End of the Street, som ble nummer 47 i England og 28 på Billboard Hot 100.

## Sporliste
Alle sangene er skrevet av Bernie Taupin og Elton John.

#«Durban Deep» – 5:32
#«Healing Hands» – 4:23
#«Whispers» – 5:30
#«Club at the End of the Street» – 4:49
#«Sleeping with the Past» – 4:58
#«Stones Throw from Hurtin'» – 4:55
#«Sacrifice» – 5:09
#«I Never Knew Her Name» – 3:32
#«Amazes Me» – 4:39
#«Blue Avenue» – 4:21

## Musikere
*Elton John – piano, keyboards, vokal, bakgrunnsvokal
*Guy Babylon – keyboards
*Vince Denham – saksofon
*Davey Johnstone – gitar, bakgrunnsvokal
*Fred Mandel – gitar, keyboard, orgel
*Jonathan Moffett – trommer
*Romeo Williams – bass
*Marlena Jeter – bakgrunnsvokal
*Natalie Jackson – bakgrunnsvokal

## Referanser


## Eksterne lenker
*
Kevihjulet

**Kevihjulet** er et hjul oppfunnet og designet av den danske arkitekten Jørgen Rasmussen i 1965. Det kom til i forbindelse med arbeid med en kontorstol for en møbelprodusent. Kevihjulet er navnet på det opprinnelige rullehjulet som finnes på de fleste kontorstoler fremdeles.

Hjulet revolusjonerte arbeidsforholdene på kontorene blant annet fordi man nå kunne bevege seg enklere ved kontorpulten sin og flytte møbelet på en hendigere måte.

Kevihjulet er tatt opp i den danske kulturkanonen under design og kunsthåndverk.

## Eksterne lenker
*
Bernardino Cametti

**Bernardino Cametti** (født 1669 i Gattinara, Piemonte, Italia, død 1736 i Roma, Italia) var en italiensk billedhugger under barokken.

Cametti var elev hos billedhuggeren Lorenzo Ottoni og arbeidet i verkstedet hans i femten år. Et av Camettis første dokumenterte verk erlavrelieffer *Sankt Ignatius kanonisering* (1695-1698) i jesuittenes moderkirke Il Gesù i Rom. I kirken San Marcello al Corso i Roma har Cametti utført gravmonumenter over Giovanni Andrea Muti og hans hustru Maria Colomba Vincentini Muti (1725) i polykromi marmor. Paret fremstilles på kne i bønn.

I La Superga i Torino har Cametti utført en dramatiskhøyrelieff som skildrer*[[Maria Budskapsdag| Bebudelsen]]* (1729). Hans viktigste skulpturelle verk anses å være gravmonumentene over Taddeo Barberini og Antonio Barberini i kirken Santa Rosalia i Palestrina (1704).

## Referanser


## Kilder
* Wittkower, Rudolf, *Art and Architecture in Italy 1600-1750*. Harmondsworth: Penguin Books 1986. ISBN 0140561161

## Eksterne lenker
*
Maji-maji-opprøret

**Maji-maji-opprøret** var en voldelig afrikansk motstandskamp mot det tyske kolonistyret i Tanganyika, som var del av Tysk Øst-Afrika. Opprøret kom som en respons mot tyske regler som ville tvinge afrikanere til å dyrke bomull som skulle eksporteres, og varte fra 1905 til 1907.

## Bakgrunn
Etter kappløpet om Afrika blant europeiske stormakter på 1880-tallet hadde Tyskland forsterka grepet sitt om flere afrikanske kolonier. Disse koloniene var Tysk Øst-Afrika (i dag Tanzania, Rwanda, Burundi og deler av Mosambik), Tysk Sørvest-Afrika (i dag Namibia), Kamerun og Togoland (i dag Ghana og Togo). Tyskerne hadde et relativt svakt grep om Øst-Afrika, men hadde et nettverk av fort i innlandet og utøvde et visst nivå av kontroll over området.

## Referanser
Kris Benson

**Kris Benson** (født 7. november 1974), amerikansk baseballspiller som deltok i de olympiske leker 1996 i Atlanta.

Benson vant en olympisk bronsemedalje i baseball under Sommer-OL 1996 i Atlanta. Han var med på det amerikanske laget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.

## OL-medaljer
*  1996  Atlanta -  Bronse i baseball  USA

## Referanser


## Eksterne lenker
*
Leiner Berg

**Leiner Berg** er et skogshusvær i Parkanleggene i Dessau-Wörlitz som ble etablert av Leopold III av Anhalt-Dessau (1740–1817). Området er fra 2008 en del av UNESCOs liste over verdens kulturarv. Huset som også kalles *Schweizerhaus* ble oppført i 1830 øst for elven Mulde, ca 2 kilometer nord for landsbyen Nauendorf (idag del av bydelen Waldersee i byen Dessau-Rosslau). Huset er idag serveringssted.

Navnet *Leiner Berg* eller *Glyner Berg* kommer av borgen *Glin* som var eid av Glynfamilien i periode 1237-1335. 

Nord og øst for Leinersjøen (Leiner See) strekker det seg et stort skog- og hedelandskap med en rekke stier og sykkelveier, bl.a. Elbradweg.
Ronald Evans

**Ronald Ellwin Evans jr.** (født 10. november 1933 i St. Francis i Cheyenne County i Kansas, død 7. april 1990 i Scottsdale i Arizona) var en amerikansk astronaut for NASA. Han var pilot for kommandoseksjonen på Apollo 17, hvor han var i bane rundt Månen mens de to andre astronautene, Eugene Cernan og Harrison Schmitt, var nede på måneoverflaten. Han er den personen som har tilbrakt lengst tid i bane rundt Månen, til sammen 6 dager og 4 timer. Under turen tilbake til jorden gjennomførte han en vellykket romvandring på 1 time og 6 minutter.

Evans sluttet i NASA i 1977 til fordel for en lederstilling i kullindustrien. Han døde av et hjerteattakk 7. april 1990.

## Romferder
*  Apollo 17 &ndash; Siste ferd i Apollo-programmet.

### EVA
*  Apollo 17 – én romvandring (1 time, 6 minutter)

## Referanser


## Eksterne lenker
* 
*
Bjørkekveldvikler

**Bjørkekveldvikler**  (*Epinotia trigonella*) er en sommerfugl i gruppen av viklere (Tortricidae).

## Utseende
En middelsstor til ganske stor (vingespenn 15-22 millimeter), brun vikler. Forvingen er mørkt gråbrun med to store, hvite flekker ved bakkanten. Bakvingen er lyst gråbrun.

## Levevis
Larvene lever mellom sammenspundne blader på bjørk (*Betula* spp.). De voksne viklerne flyr i august-september, mest i skumringen, men de skremmes også lett ut om dagen.

## Utbredelse
Arten er utbredt over Europa, unntatt lengst i sør, og finnes også i det nordlige Asia og Nord-Amerika.
I Norge er den utbredt over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **bjørkekveldvikler**, *Epinotia trigonella* (Linnaeus, 1758)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_trigonella.html
* *Epinotia trigonella* på UK Moths: https://web.archive.org/web/20100725140808/http://ukmoths.org.uk/show.php?bf=1151
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364486

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Natalja Kljutsjarjova

**Natalja Kljutsjarjova** (russisk: Наталья Ключарева, født 1981 i Perm) er en russisk forfatter.

## Biografi
Kljutsjarjova studerte filologi ved Det pedagogiske universitetet i Jaroslavl. Hun har jobbet som redaktør i TV og for litterære tidsskrift. I 2005 flyttet hun til Moskva, hvor hun jobber som journalist. Debuterte med diktsamlinga «Hvite pionerer» (Белые пионеры) i 2006, men slo igjennom med «Russland rundt på tredje klasse» (Россия: общий вагон) i 2008. I 2007 mottok hun Jurij Kazakov-prisen for novella «Et år i Raj» (Один год в Раю).

## Forfatterskap
Kljutsjarjova skriver både prosa og poesi. I tillegg til flere bokutgivelser har hun også blitt publisert i ulike tidsskrift. Hun skriver engasjert om sosiale problemer i dagens Russland, særlig på landsbygda, og er tydelig inspirert av russiske klassikere som Anton Tsjekhov.

## Utvalgt bibliografi
* *Hvite pionerer* (Белые пионеры, 2006, diktsamling)
* *Russland rundt på tredje klasse* (Россия: общий вагон, 2008, roman)
* *SOS* (SOS, 2009, roman)

## Referanser


## Eksterne lenker
* Informasjon på Debut-prisens hjemmesider
* Informasjon på sidene Russlands nye litterære kart
Veien å gå

***Veien å gå*** er en dokumentarroman. Den er skrevet av den norske forfatteren Herbjørg Wassmo. Det er en historie som handler om en familie på tre som rømmer over grensen fra Norge til Sverige under 2. verdenskrig. Ferden gikk i bitende kulde fra Lødingen vinteren i 1944. 

Med denne boken vant Herbjørg Wassmo Gyldendals konkurranse for beste dokumentarbok i 1984.
Gattinara

**Gattinara** er en by og en kommune i provinsen Vercelli i regionen Piemonte i det nordlige Italia. Byen har 8 610 innbyggere (2001). Gattinara grenser til kommunene Ghemme, Lenta, Lozzolo, Roasio, Romagnano Sesia, Rovasenda og Serravalle Sesia.

Gattinara er kjent for sin rødvin.

## Referanser


## Eksterne lenker
*
Høstkveldvikler

**Høstkveldvikler**  (*Epinotia sordidana*) er en sommerfugl i gruppen av viklere (Tortricidae).

## Utseende
En nokså stor (vingespenn 18-24 millimeter), brunlig vikler. Forvingen er nesten ensfarget rødbrun til gulbrun, bare litt spraglete. Bakvingen er blekt brunlig.

## Levevis
Larvene lever på svartor (*Alnus glutinosa*), de de først bretter og så ruller sammen et blad. De voksne viklerne flyr fra august til oktober.

## Utbredelse
Arten er utbredt i Europa fra Sicilia nord til det sørlige Finland. Den mangler på Den iberiske halvøya, i de sørøstlige delene og i det nordligste Europa. I Norge er den utbredt langs kysten av Sør- og Østlandet vest til Vest-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **høstkveldvikler**, *Epinotia sordidana* (Hübner, 1824)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_sordidana.html
* *Epinotia sordidana* på UK Moths: https://web.archive.org/web/20111016175329/http://ukmoths.org.uk/show.php?bf=1153
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364483

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Augustkveldvikler

**Augustkveldvikler**  (*Epinotia solandriana*) er en sommerfugl i gruppen av viklere (Tortricidae).

## Utseende
En middelsstor (vingespenn 16-21 millimeter) vikler. Forvingene er noe avrundede og svært variable i fargen. Grunnfargen kan være brunlig eller nesten hvit. Ofte er det en stor, hvit eller rødbrun flekk ved vingens bakkant. Bakvingen er blekt brunlig.

## Levevis
Arten lever i skog og kratt. Larvene utvikler seg inne i sammenrullede blader av bjørk, hassel eller selje, av og til også andre busker og løvtrær. De voksne viklerne flyr i juli-august og kommer gjerne til lys.

## Utbredelse
Den er utbredt over hele Europa (inkludert Island) bortsett fra Balkan og Ukraina. Den finnes også i det nordlige Asia og i Nord-Amerika. I Norge finnes den over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **augustkveldvikler**, *Epinotia solandriana* (Linnaeus, 1758)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_solandriana.html
* *Epinotia solandriana* på UK Moths: https://web.archive.org/web/20100724124848/http://ukmoths.org.uk/show.php?bf=1156
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364495

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Lorenzo Ottoni

**Lorenzo Ottoni** (født 1648 i Roma, død 1736 i Roma) var en italiensk billedhugger under barokken. Han var lærer til blant andre Bernardino Cametti.

Ottoni var først elev hos Antonio Giorgetti, deretter hos Ercole Ferrata. Ottonis tidigste bestillingsverk dateres til 1670-tallet. I 1682 utførte han monumentet til kardinal Francesco Barberini i Peterskirken.

Ottonis talent når sitt fulle uttrykk i gravmonumentet til ekteparet Antonio Publicola Santacroce og Girolama Nari (1727) i kirken Santa Maria in Publicolis i Roma. Her merkes en viss påvirkning fra Berninis og Ferratas skulpturelle formspråk.

## Verk

## Referanser


## Eksterne lenker
*
Det er Norge som er bra

**«Det er Norge som er bra»** er en coverlåt med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]*. Sangen ble innspilt 31. juli – 3. august samme år i Roger Arnhoff studio i Oslo. *Brakara* ble nylansert på CD i august 2001.

Originalen heter «Wiggen» og ble oppkalt etter låtskriveren Rupert Wigg. Opprinnelig er sangen en ren trekkspill instrumental; bare ispedd enkelte entusiastiske «hooiii!!!» når de karakteristiske stoppene inntreffer. I 1973 ga den norske trekkspilleren Freddy Kristoffersen ut albumet *[[Gamle gode glade minner]]* som inneholdt en versjon av «Wiggen» med norsk tekst som han kalte «Det er polka som er bra». Kristoffersens versjon havnet på Norsktoppen sommeren 1974 og ble der i 7 uker.

Tom Mathisen synger versjonen til Prima Vera, og hans far, John Henry, spiller trekkspill. I stedet for entusiastisk «hooiii», leverer Mathisen fra seg et surt og lavmælt «høi» i stedet. På konserter og TV-opptredener var det Herodes Falsk som leverte fra seg disse sure sekvensene.

Prima Veras tekst tar for seg nordmenns selvgodhet, deres oppførsel når de ankommer Syden og selvfølgelig deres alkoholvaner. Jahn Teigen blir også tøyset med i teksten grunnet sine null poeng i Eurovision Song Contest i 1978. I et hefte som fulgte med albumet, er det en tegning av nordmenn i lystig lag i Syden, mens Freddy Kristoffersen synger og spiller trekkspill. «Det er Norge som er bra» ble spilt på comeback showene *Prima Vera (a)live* i 2000/2001.

I 1980 ga Prima Vera ut en versjon med svensk tekst som fikk tittelen «Det är Sverige som är bra». Mathisen var også vokalist på denne varianten.

I 1993 ble «Det er Norge som er bra» utgitt som singel i forbindelse med samlealbumet *[[Absolute Prima Vera]]* som kom ut året etter, hvor «De gærne har'e godt» var B-side.

Trioen fremførte «Det er Norge som er bra» for NRK i programmet *Det er Norge som er bra!* (sendt 12. januar 1980). Mathisen sang etter playback. I bakgrunnen befant Mathisens far seg og mimet med trekkspill. Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

Mathisen deltok i *[[Allsang på Grensen]]* (sendt 14. august 2014 på TV 2; samme dag som Mathisen fylte 62 år) hvor han fremførte «Det er Norge som er bra» (og «Det er en fin dag»). Den ble også fremført 2. mars 2019 av Mathisen på TV2 programmet *[[Hver gang vi møtes]]*.

## Andre utgivelser
**Det är Sverige som är bra/Så lycklig i Norge/Två minuters tystnad* &ndash; (svensk singel 1980) 
**[[Best of Ebba]]* &ndash; (utgitt 15. januar 1981)
**[[Absolute Prima Vera]]* &ndash; (utgitt januar 1994)
**[[The Prima Vera Show]]* &ndash; (utgitt juni 1999 – bonus-CD)
**[[Prima Vera (a)live]]* &ndash; (konsertfilm utgitt oktober 2001 – konsertversjon)
**[[Det beste fra Prima Vera]]* &ndash; (utgitt 20. juni 2016)

## Referanser
Frihet (roman)

***Frihet*** er en roman skrevet av Jonathan Franzen, og utgitt i 2010. Boken kom ut i USA ut 31. august på forlaget Farrar, Straus and Giroux. Den norske oversettelsen kom ut senere samme år på Cappelen Damm.

Boken ble kåret til den beste i 2010 av TIME Magazine, og ble kåret til en av årets 10 beste bøker av *[[The New York Times]]* 

Boken ble utropt til "århundrets roman" av den engelske avisen The Guardian, og den lå øverst på *New York Times*' bestselgerliste i tre uker i september og oktober 2010.

## Handling
Romanen åpner når familien Berglund har flyttet til St. Paul i Minnesota. Familien fremstår som en liberal middelklasse-familie, og de er blant de første familiene som flyttet til det urbane St. Paul. Ektemannen Walter arbeider som advokat. De har en datter, Jessica, og en sønn, Joey. Joey blir seksuelt involvert med en annen tenåring fra nabolaget ved navn Connie Monaghan, og begynner å gjøre opprør mot moren sin. Han går også så langt som å flytte inn hos Connie og hennes familie. Når både Joey og Jessica har begynt ved college, flytter Walter og hans kone Patty til Washington, DC, og forlater nabolaget og huset de har arbeidet så hardt med å forbedre. Walter, som har fått arbeid i Washington, DC for en uortodoks miljø-organisasjon kalt Cerulean Mountain Trust.

Som ungdom møtte Patty en rockemusiker ved navn Richard Katz, og hans nerdete rom-kamerat Walter Berglund. Hun slår seg etter hvert til ro sammen med Walter. Men Patty klarer aldri å glemme hennes fysiske tiltrekning til Richard. Som et resultat, nesten tjue år etter college, forråder hun Walter med en kort affære sammen med Richard under et opphold ved Berglunds ferie-hjem, som ligger i nærheten av en innsjø i Minnesota. I mellomtiden studerer Berglunds fremmedgjorte sønn, Joey, nå ved University of Virginia.

## Referanser
Slaget om Santiago

**Slaget om Santiago** (it. *Battaglia di Santiago*, sp. *Batalla de Santiago*) er populærnavnet gitt til gruppespillkampen mellom vertsnasjonen  og  i fotball-VM i 1962. Kampen ble spilt 2. juni 1962 og dommeren var engelske Ken Aston som senere skulle innføre gule og røde kort som obligatorisk i fotball.

## Bakgrunn
Før kampen økte spenningen mellom lagene etter noen svært nedsettende artikler om Santiago by av to italienske journalister. Lokale aviser grep tak i dette og laget en stor sak ut av det. Dette var to år etter at det største jordskjelvet i menneskelig historie hadde rammet Chile. Noe som fortsatt preget landet. De to journalistene Antonio Ghirelli og Corrado Pizzinelli, måtte forlate landet før mesterskapet av frykt for egen sikkerhet.

## Kampen
Den første fellingen skjedde 33 sekunder etter avspark. Italias Giorgio Ferrini ble utvist i det 8. minutt etter å ha felt Honorino Landa, men nektet å forlate banen, men fortsatte å spille inntil han måtte forlate banen av politimenn. Landa hevnet dette med et slag noen få minutter senere, men han ble ikke sendt av banen. Dommeren overværet et slag av chilenske Leonel Sánchez mot italienske Mario David, som hevn for at David hadde blitt felt sekunder før. Da David sparket Sánchez i hodet noen få minutter senere, ble han sendt av banen.

Kampen fortsatte 9 italienere mot 11 chilenere. Sanchez brakk senere Humberto Maschios nese, men Aston sendte ham ikke av banen. Lagene fortsatte med slåssing og spytting og politi måtte blande seg inn tre ytterligere ganger. Chile vant til slutt kampen 2-0.

Når høydepunkter fra kampen ble vist på britisk TV et par dager etter kampen (ikke samme kvelden, fordi film fra kampen måtte flys over Atlanteren), kampen ble famøst introdusert av David Coleman som den dummeste, frykteligste, ekleste og skammeligste oppvisningen i fotball, muligens i spillets historie.

## Referanser
Yoon Suk-min

**Yoon Suk-min** (født 24. juli 1986 i Seoul), er en sørkoreansk baseballspiller som deltok i de olympiske leker 2008 i Beijing.

Yoon ble olympisk mester i baseball under Sommer-OL 2008 i Beijing. Han var med på det sørkoreanske laget som vant den femte og siste olympiske baseballturneringen foran Cuba og USA. Sør-Korea beseiret Japan med 3-2 i finalen.

## OL-medaljer
*  2008  Beijing -  **Gull** i baseball  Sør-Korea

## Referanser


## Eksterne lenker
*
Feberkramper

**Feberkramper** oppstår som oftest hos små barn og spedbarn når temperaturen stiger raskt. Barnet slutter ofte å puste samtidig som kroppen er stiv. Anfall kan minne om epileptiske anfall. De varer ofte i noen minutter og kan oppleves svært dramatisk. Mellom 3–5 % av alle barn under fem år får feberkramper.

## Referanser
Koselig med peis

***Koselig med peis*** er en norsk dramaserie som ble vist på NRK1 i 2011. Serien ble forhåndsomtalt som «tragikomisk om en dysfunksjonell familie». Manuset er skrevet av Thomas Seeberg Torjussen. Han var også regissør, sammen med Daniel Voldheim og Anne Sewitsky. De ledende rollene spilles av Stein Winge, Anders Baasmo Christiansen, Anders Danielsen Lie, Tone Danielsen og Viktoria Winge.

Premieren ble sett av 583 000.

Serien vant fire priser under Gullruten 2011: selve serien ble kåret til beste TV-drama og i tillegg ble serien tildelt fagprisene: beste manus – drama (Thomas Seeberg Torjussen), beste regi dramaproduksjon (Thomas Seeberg Torjussen) og beste foto dramaproduksjon (Daniel Voldheim). 

## Referanser
Golden Circle

**Golden Circle** er et tysk gamblingselskap etablert i 1994.

Selskapet tilbyr online gambling gjennom kjøp og salg av såkalte verdikort. Ved å verve flere deltakere under seg skal man kunne være i stand til å tjene opptil 218 000 kr.

I 2003 konkluderte Lotteritilsynet med at Golden Circle  var et pyramidespill og opererte i strid med lotteriloven. Tilsynet erklærte derfor at deltakelse i konseptet var ulovlig.

## Referanser
Estivering

**Estivasjon** er når dyr går i dvale på grunn av sterk hete eller tørke, noe som oftest forekommer i løpet av sommermånedene. Det skiller seg slik fra hibernering eller vinterdvale. Uttrykket kommer fra det latinske ordet *aestas* som betyr «sommer».
En smule rotete

**«En smule rotete»** er en sang med den norske humortrioen Prima Vera, opprinnelig utgitt 3. desember 1979 på musikkalbumet *[[Salmer og sanger vi gjerne hiver]]*. Sangen er innspilt 27.-30. august 1979 i Roger Arnhoff Studio i Oslo. Jonas Fjeld Band var kompband.

Sangen er basert på «En smule ro og fred» med Carl Hjalmby, utgitt i 1979 på albumet *[[Med Kalle på livet]]*.

Prima Vera ble nektet å spille inn Hjalmbys sang med ny tekst. Derfor la de inn forskjellige akkorder både i vers og refreng og lot andrestemme være førstestemme (ergo måtte Tom Mathisen synge helt nederst på sitt stemmeregister når han la på sang). Derfor ble *«En smule rotete»* såpass ulik Hjalmbys låt at Prima Vera kunne føre seg selv opp som opphavsmenn.

Tekstmessig er det egentlig ikke mye som skiller handlingen i Hjalmbys låt med «En smule rotete». De handler begge om uteliggernes/alkoholikernes problemer og om hva nettopp de opplever som «himmelriket». Humoren går mest ut på at Tom Mathisen parodierer Hjalmbys baryton-stemme.

«En smule rotete» ble også utgitt september 2000 på *[[Rest of the best vol 2,5]]*.
 
## Referanser
De tolv juledagene

«***De tolv juledagene***» er et svensk skillingstrykk som Alf Prøysen har bearbeidet til norsk. Den svenske forfatteren Jan Fridegård, som selv var en god spillemann og viseelsker, lærte denne juleramsen av en gammel mann i Skatelövs socken i Småland, og gjorde visen kjent i Sverige.

## Kilder
*De gamle visene 5 med Alf Prøysen, Forlaget For Alle, Oslo 1983
Roing under Sommer-OL 2008 – Toer uten styrmann menn

**Toer uten stymann – menn** under Sommer-OL 2008 fant sted fra 9. til 16. august 2008 på Shunyi Olympic Rowing-Canoeing Park i Beijing.

## Resultater

### Heat
#### Heat 1

#### Heat 2

#### Heat 3

### Omløp

### Semifinaler A/B
#### Semifinale A/B 1

#### Semifinal A/B 2

### Finaler
#### Finale C

#### Finale B

#### Finale A
Lindsay Wood

**Lindsay Wood** (født 13. august 1983) er skotsk curlingspiller. Har vunnet sølv i eurapamesterskapet 2007 og bronse i VM 2007 i curling.
Mottok Frances Brodie-prisen i 2007. 

## Referanser


## Eksterne lenker
* Sisport
* Word Curling Fedration Database
Mårten Stenberger

**Mårten Karl Herman Stenberger** (født 27. mars 1898 i Göteborg, død 19. januar 1973) var en svensk arkeolog og professor i arkeologi ved Uppsala universitet 1952-1965. Sammen med nordiske kolleger gravde Stenberger ut boplassen Vallhagar på Gotland.  Etter å ha blitt pensjonert tok han initiativet til utgravningene i Eketorp på Öland.  Stenberger var ivrig tilhenger av en kriseteori om folkevandringstiden som skulle ha ført til at Öland skulle ha rammet av en invasjon i stor skala noen gang etter 477 e. Kr., og Gotland noe seinere på 500-tallet.  Den teorien har ingen tilhengere i dag.

## Referanser


## Kilder
* *[[Sveriges dödbok]] 1947-2006, (Cd-rom), Sveriges Släktforskarförbund*
Kang Min-ho

**Kang Min-ho** (født 18. august 1985 i Jeju by), er en sørkoreansk baseballspiller som deltok i de olympiske leker 2008 i Beijing.

Kang ble olympisk mester i baseball under Sommer-OL 2008 i Beijing. Han var med på det sørkoreanske laget som vant den femte og siste olympiske baseballturneringen foran Cuba og USA. Sør-Korea beseiret Japan med 3-2 i finalen.
   
## OL-medaljer
*  2008  Beijing -  **Gull** i baseball  Sør-Korea

## Referanser


## Eksterne lenker
*
Kollenfestivalen

**Kollenfestivalen** er en norsk musikkfestival som ble arrangert i Oslo fra 2008 til  2010. Festivalen har sitt navn etter Vettakollen, den nærmeste toppen til festivalområdet. Festivalen presenterte Oslo-band på to scener og gjorde unna alle konsertene på en ettermiddag.

## Om Kollenfestivalen
Kollenfestivalen ble arrangert av Eirik Vigeland, Christian Aanerud, Per Marius Pettersen, Halvard Haug og Tobias Litherland, og startet som en innflyttingsfest i guttenes kollektiv i Oslo høsten 2007. Vigeland fikk med seg noen venner og startet et coverband som spilte på en scene som ble rigget til i leilighetens stue. Konserten ble svært vellykket, og førte til at guttene fikk lyst til å arrangere noe større i 2008. 

Vigeland, som var bassist i bandet Bellman, brukte kontaktene sine i Oslos musikkmiljø til å skaffe utstyr og å invitere band. Den 23. august ble Kollenfestivalen 2008 arrangert, uten inngangspenger, men med støtte fra Frifond. Arrangementet hadde 100 besøkende til de 5 konsertene, med Charlotte & the Co-Stars som headlinere. I 2009 ble festivalen utvidet med en utescene, og antallet band økte til 9, med Lukas Kasha øverst på plakaten. Arrangementet fikk 210 betalende gjester og ble en stor suksess; Universitas nevnte den som en reel musikalsk utfordrer til STUDiO, musikkfestivalen arrangert av Det Norske Studentersamfund i omtrent samme tid. I 2010 var antall band fremdeles 9, og arrangørene satset på å forbedre istedenfor å utvide. For første gang ble det booket et band fra utenfor Oslo; The Alexandria Quartet reiste fra Bergen utelukkende for å spille gratis på Kollenfestivalen.

## Band og artister
### 2010 (28. august)
*The Alexandria Quartet
*Tellusalie
*StMorritz
*Shaun Bartlett
*Hiawata!
*Egil Olsen
*Siri Nilsen
*Chitty Chitty Bang Gang
*Jonas Alaska
### 2009 (29. august)
*Lukas Kasha
*Blind Archery Club
*Bellman
*Ingeborg Selnes
*mylittlepony
*Petter Carlsen
*Jens Carelius
*Thea Hjelmeland
*Solvor Vermeer

### 2008 (23. august)
*Charlotte & the Co-Stars
*Harmonica
*Bellman
*Jack Stillwater
*Mr. Andresen
### 2007 (25. august) (ikke navngitt som Kollenfestivalen)
*The Wondermakers

## Referanser
Mardin

Mardin (kurdisk: *Mêrdîn*, syrisk: ܡܶܪܕܺܝܢ ) er en by i Sørøst-Tyrkia med ca.  innbyggere. Mardin er en multikulturell by hvor der bor folk fra mange forskjellige etniske grupper. De største gruppene er kurdere, arabere og assyrere. Kurderne utgjør minst 70% av befolkningen i provinsen, mens en artikkel i GüneydoguEkspres fra slutten av 2024 estimerer at tallet kan være opp mot 85%. Byen ligger på et berg,  meter over havet, og er provinshovedstad i provinsen Mardin.

## Referanser


## Eksterne lenker
*
Brukerklagenemnda for elektronisk kommunikasjon

**Brukerklagenemnda for elektronisk kommunikasjon** er en norsk halvoffentlig instans som representerer Forbrukerrådet og private leverandører av telekommunikasjonstjenester. Den har til oppgave å behandle tvister mellom brukere og tilbydere av tjenestene. Nemnda ble opprettet 1. februar 2006 etter avtale mellom bransjen og offentlige myndigheter i samsvar med EUs direktiv om universelle tjenester og forbrukerrettigheter art. 34. Nemndas arbeide er grunnet i Ekomlovens § 11 -5 og ekomforskriften § 10-1 og 10-1a. Fra 15. januar 2008 ble alle tilbydere pliktige å la nemnda behandle tvister. Den behandler klager på forhold som er oppstått etter 1. februar 2006 fra privatpersoner og småbedrifter med opptil ti ansatte.
## Medlemmer
Brukerklagenemnda har tre medlemmer:
* Leder: Per Johnsen (siden 2009)
* Forbrukerrådets representant: Paal Bjønness (siden 2014)
* Tilbydernes representant: Harald Wium Lie (siden 2006)

## Styre og sekretariat
Styret i Brukerklagenemnda har tilsammen syv representanter og ledes av Kristin Brouwer Bergfjord. I tillegg har nemnda et sekretæriat med tre ansatte som ledes av Aneta Duric.

Det finnes tilsvarende nemnder i mange europeiske land. I Danmark finnes Teleankenævnet.

## Referanser


## Eksterne lenker
*
Unn Vibeke Hol

**Unn Vibeke Hol** (født 3. august 1951 i Oslo) er en norsk skuespiller.

Hol er utdannet ved Statens teaterskole hvor hun gikk ut i 1974. I praksisperioden var hun Anja i Kirsebærhagen av Anton Tsjekov på Fjernsynsteatret. Hun ble fast ansatt ved Det norske teatret i 1974, der hun fortsatt er aktiv i 2018.

Hol har arbeidet innenfor mange sjangere, blant annet drama, komedie og musikalteater. Som stemmeskuespiller har hun lagt stemme på mange animasjonsfilmer, særlig  av Disneys klassikere.

Hun har også hatt en rekke norske filmroller, og på TV har hun hatt gjesteroller i komiserien *[[Holms]]* i 2002, *[[Hotel Cæsar]]* i 2002 og *OJ – helt privat* i 2010.

I 2015 ble hun tildelt Hulda Garborg-stipendet på 10 000 kroner, blant annet for sine oppsetninger av Oskar Braaten. I 2017 var hun i ensemblet «Edda» som vant Heddaprisen.

## Filmografi (utvalg)

## Hørespill (utvalg)
* 1988  -  *[[ Døde menn går i land]]*

## Referanser


## Eksterne lenker
* 
*
Anders Andrén

**Anders Andrén** (født 7. mai 1952 i Lund) er en svensk professor i arkeologi ved Stockholms universitet, tidigere professor ved Lunds universitet, medlem av Vitterhetsakademin (Humaniora) i 2005. Han er sønn av professor Carl-Gustaf Andrén og hustruen Karin.

## Referanser


## Eksterne lenker
* Om Anders Andrén på Stockholms universitets hjemmeside
Roing under Sommer-OL 2008 – Firer uten styrmann menn

**Firer uten styrmann – menn** i Sommer-OL 2008 fant sted fra 9. til 16. august 2008 på Shunyi Olympic Rowing-Canoeing Park i Beijing.

## Resultater

### Heat
#### Heat 1

#### Heat 2

#### Heat 3

### Omløp

### Semifinaler A/B
#### Semifinale A/B 1

#### Semifinale A/B 2

### Finale B

### Finale A
Bizerte-krisen

**Bizerte-krisen** var en militær konfrontasjon mellom Frankrike og Tunisia som fant sted i juli 1961, da Tunisia igangsatte en blokade av den franske marinebasen i Bizerte. Den gang var dette en fransk enklave på tunisisk territorium. Krisen kulminerte i en tre-dagers krig mellom franske og tunisiske styrker, som etterlot 630 tunisiere og 24 franskmenn døde. Til tross for at Frankrike vant krigen, valgte landet å avstå byen og basen til Tunisia i 1963.

## Krigen

I 1961 omringet og blokkerte tunisiske styrker den franske marinebasen i Bizerte i håp om å tvinge franskmennene til å oppgi sitt siste fotfeste i landet. Etter at Tunisia hadde advart Frankrike mot å bryte tunisisk luftrom, sendte Frankrike et helikopter. Tunisiske tropper svarte med å skyte varselsskudd. Som et svar på blokaden, ble 800 franske fallskjermjegere sendt inn. Ettersom soldatene landet på flystripen, pepret de tunisiske styrkene dem med maskingeværild. Som et svar bombet Frankrike de tunisiske veiblokkene, og sendte stridsvogner og væpnede kjøretøy inn på tunisisk territorium.

Dagen derpå satte Frankrike igang en omfattende invasjon av Bizerte. De få tunisiske artilleripostene som eksisterte ble i løpet av kort tid ødelagt av fransk rakettild. Tre franske kryssere ble plassert utenfor kysten. Tunisiske soldater, militser og dårlig organiserte sivile frivillige utkjempet harde gatekamper mot de franske styrkene, men ble presset tilbake av de overlegne franske styrkene. Den 23. juli var byen under fransk kontroll.

Frankrike trakk senere ut sine styrker den 15. oktober 1963, etter at Algeriekrigen var over.